<<แหล่งเสาะหาของดี>>

     มาจากกรุงเทพมหานคร ขับโดยใช้เส้นวิภาวดี รังสิต มุ่งหน้าสู่ มหาลัยธรรมศาสตร์ รังสิต เลี้ยวเข้าประตู AIT ขับตรงไปประมาณ 2 กม. เราจะเจอวงเวียนที่อยู่หน้าป้อมยามเข้าเขตหอพักภายในมหาวิทยาลัย อินเตอร์โซน ขวามือจะเป็น สำนักงานจัดการทรัพย์สิน ให้วนวงเวียนไปจอดรถหน้าสำนักงานได้ เดินเข้าไปนิดหน่อยทางซ้ายมือครับ 

<<ไต้ก๋งตัวมากประสบการณ์ พึมพำก่อนออกเรือ>>

      สำหรับร้านนี้ นักศึกษา มหาลัยธรรมศาสตร์ รังสิต โซนอินเตอร์ มีร้องอ๋อ...เป็นแน่นอน โดยเฉพาะพวกที่ชอบมาเดินตลาดนัด 555+ ตอนแรกเราก็แอบหลงไปหาร้านสาขาแรกอยู่พักใหญ่ๆ แต่ก็ไม่รู้มาโผล่ที่สาขานี้ได้อย่างไร งงๆเหมือนกัน 555+ สำหรับร้านนี้ จริงๆเป็นสาขาที่ 2 แล้ว แต่ถามว่าสาขาแรกหายไปอยู่ไหนแล้ว คุณพี่สุดสวย ผู้เป็นเจ้าของร้านได้บอกเราว่า สาขาแรกที่ตึก 14 ชั้น ที่ได้รับความนิยมมากก็จริง แต่จำเป็นต้องปิดตัวลงจากการเปลี่ยนแปลงการบริหารงานนิดๆหน่อยๆของผู้รับผิดชอบอาคาร ไม่เป็นไรสู้กันต่อไปนะครับ ต้นกำเนิดของร้านเริ่มต้นเรียบง่ายจากความชื่นชอบการทำอาหารและขนมของพี่ ถึงขนาดยอมทิ้งรายได้ประจำหลายหลัก เพื่อมาลงทุนทำร้านด้วยควาที่ใจรัก ซึ่งแม้ว่าจะพบอุปสรรคกันมามากมายทั้งร้านสาขาแรกโดนปิด โดนน้ำท่วมเมื่อปี 2555 แต่ก็ต่อสู้และกุมมือฝ่าฟันมาด้วยกันมาเสมอๆ การทำร้านค้าในมหาวิทยาลัย หนักหนามากๆโดยเฉพาะช่วงปิดเทอมและช่วงน้องๆกลับบ้านกันยาวๆตามเทศกาล ดั่งที่พี่วรรณได้กล่าวเสริมไว้ แต่ด้วยใจรักอย่างที่บอก ก็หานั่นนู่นนี้เสริมกันไป ตามวิชาความรู้ของคุณสามี ดีกรีระดับวิศกรโยธา ก็พอให้ร้านดำเนินต่อไปกันได้ ร้านขนาดใหญ่เอาเรื่องพอดู ตกแต่งเองตามความรู้ ไอเดียและประสบการณ์ของพี่ผู้ชาย พื้นปูนเปลือย ผนังและเฟอร์นิเจอร์เน้นโทนสีขาวให้ดูสว่างและสดใส แต่ด้วยความที่พื้นที่ในโซนนี้ได้รับแสงแดดเต็มๆวัน จึงทำให้บริเวณด้านในร้อนนิดหน่อย จนพี่บ่นว่าแอร์พังไปหลายตัวแล้ว 555+ เปิดให้น้องๆได้นั่งกันยาวๆสบายๆ จะอ่านหนังสือ ติวหนังสือหรือเม้ามอยกัน ก็ไม่ต้องกลัวโดนไล่ครับ 

     เมนูในร้านมีทั้งคาวและหวานบริการนะจ๊ะ สำหรับเมื่อก่อนที่สาขานี้จะไม่มีเมนูคาวครับ แต่หลังๆก็ได้เพิ่มเข้ามา มีจำพวก ข้าวหน้าต่างๆ ข้าวผัด และมาม่าต้มยำไข่ตุ๋น ตัวพระเอกประจำร้านครับ ด้านสไตล์อิตาเลี่ยนก็มีให้เลือกกันพองามๆตา เช่น พวกพิซซ่า โบโลเนส คาโบนารา และลาซานญ่า เป็นต้นครับ ส่วนทานเล่นมีพวกเฟนด์ฟราย หอมทอดและ ชีสทอดที่เลื่องลือมากๆของร้านครับ ขนมก็เป็นจำพวก ขนมปังปิ้ง โทสท์ วาฟเฟิล บราวนี่และเค้กลาวา ตามแรงโน้มถ่วงของร้านขนมสมัยใหม่ ส่วนอยากจะชื่นใจเย็นๆ ก็มี ไอศครีมเจลาโต้ ที่ทางเพื่อนเจ้าของร้านทำเอง และชา กาแฟตามสเต็ปของร้านทั่วๆไป จิ้มตัวที่ชื่นชอบหน้าเคาร์เตอร์ แล้วไปลุ้นดูสิ่งล้ำค่ากันเถอะ...

<<ของมีค่าที่เสาะหากัน>>

     - มาม่าต้มยำไข่ตุ๋น  ( 50 บาท) ????????????: ตัวแนะนำสำหรับที่นี่เลยครับ เสิร์ฟมาทีแรกสีสันฉูดฉาดสะดุดตามากๆครับถ้วยนี้ เป็นส่วนผสมระหว่างเส้นมาม่า หยิกหยอย โดนลวกมาได้สุกกำลังพอดี ลอยล่องอยู่ในธาราซุป สีออกส้ม เข้มข้น ครีมมี่สุดๆ จากการฟิวชั่นของเครื่องต้มยำน้ำข้น พริกเผาเบาๆ กับน้องไข่ตุ๋นที่เนื้อละเอียดกระจายตัวทั่วร่างไปหมด วางแหมะด้านบนด้วยกุ้งขาวลวก 2 ตัว เห็ดเข็มทองและมะเขือเทศราชินีผ่าครึ่งครับ เส้นเหนียวสุกพอได้ รสยังออกไม่เข้มข้นเท่าไหร่ ดั่งใจหวัง ความแซ่บยังไม่โดนเท่าที่ควรครับ อาจเป็นเพราะโดนบั่นทอนเครื่องจากน้องไข่ตุ๋นที่มีมวลมากๆ รสจึงถูกกระชากลงอย่างน่าใจหาย แต่ได้ความกลมกล่อมคืนมาในระดับนึงครับ

     - ข้าวซี่โครงหมูต้มเค็ม ( 69 บาท) ????????????: หมูซี่โครงต้มมาได้เปื่อยยุ่ยดีใช้ได้ครับ เลาะออกจากกระดูกง่าย เทลงมาในถ้วยขนาดพอดีๆ น้ำซุปออกหวาน เค็ม เปรี้ยวและเผ็ดนิดๆ เหมือนสไตล์บะหมี่หมูตุ๋นครับ เสริ์ฟพร้อมไข่ต้ม 1 ฟองผ่าครึ่ง และข้าวสวยหอมมะลิ หุงขึ้นเม็ดได้ดี นิ่มใช้ได้ ชามนี้ความเข้มข้นพอได้ แต่ความแซ่บและความกลมกล่อมปานกลางครับ

     - ช็อคโกแลตลาวา (125 บาท) ????????????: เจ้าเค้กลาวาสีน้ำตาลเข้มก้อนนี้ โดนวางมาคู่กันกับไอศครีมวานิลลาก้อนโต เต็มลูกไม่กลวง รสหวาน หอมใช้ได้ และวิปครีมและสตรอเบอร์รี่ 1 ลูกหั่นซีก โปรยไอซิ่งและผงช็อกโกแลตบางๆ ประดับจานพอใช้ได้ ผลคือ น้องลาวาของเรา ดูไม่ค่อยเต็มใจวิ่งเท่าไหร่ ดูอืดๆ ไม่ยอมไปไหนมานัก นอนหยุ่นๆอุ่นๆเหมือนเยลลี่ อยู่กับที่ เนื้อยังออกเป็นเนื้อแป้งพอสมควร ออกรสเข้มพอประมาณ ไม่หนักแน่นดังปราถนา หวาน ขมพอได้ครับ

     - ชีสทอด (89 บาท) ????????????????: แท่งชีสสติ๊ก 5-6 ชิ้น ขนาดเท่าหัวแม่โป้ง ยาวประมาณ 4 นิ้ว ทอดออกมาให้สีเหลืองทองออกน้ำตาลอ่อนยัดมาในกระป๋องนม เสริ์ฟพร้อมซอสมะเขือเทศและมอยองเนสออกจืดๆ และเลี่ยนนิดๆ รีบทานชีสทอดตอนแรกไปหน่อย ร้อนแทบลวกปากเลยครับ 555+ ด้านนอกกรอบกรุบๆ ได้ใจ ส่วนภายในบรรจุชีสที่ยืดดดดดดดดดดดดดดดดดดดด ยาวได้อีก ลองๆดูแล้วน่าจะยืดได้เกือบๆ 1 เมตรเลยทีเดียว อยากจะลองยืดให้มากกว่านี้ แต่พอดีแขนกว้างไม่พอ แถมกลัวคนในร้านหาว่าสติไม่ค่อยดี 555+  ได้อารมณ์เหมือนดูในหนังโฆษณาพิซซ่าเป็นที่สุด ไม่น่าเชื่อเลยว่า เหตุการณ์เช่นนี้จะเกิดขึ้นในชีวิตจริงของน้อง GB 555+ เนื่องจากพี่เจ้าของร้าน บอกว่าใช้ชีสอย่างดีมาทำ จึงเด็ดดวงได้ขนาดนี้ ชีสออกรสนุ่ม เหนียว อร่อยเข้มข้นดี ยอมรับว่าทีเด็ดจริงๆครับ ห้ามพลาดด้วยประการทั้งปวงครับ

     - ขนมปังปิ้งเนยนม ( 12 บาท) ????????????: ขนมปังที่นี้จะออกหนาๆหน่อย แต่ก็กรอบและแน่นดีนะครับ รสสัมผัสใช้ได้เลย แม้ไม่ละมุนลิ้นมากนัก ปิ้งมาได้ร้อนและสุกอ่อนทั่วถึงกันดีใช้ได้ ทาเนยมาเยอะๆและหอมพอประมาณ ราดนมข้นหวานมาพอสมควรครับ

       - สตรอเบอร์รี่สมูตตี้ ( 30 บาท) ????????????: เครื่องดื่มสีสดใสแก้วนี้ ออกรสหวานและเปรี้ยวกำลังดีใช้ได้ มีความเข้มข้นและเยลลี่นิดๆ น้ำแข็งพอประมาณครับ 

     - ไอศครีมเจลาโต้รสราสเบอร์รี่และมะม่วง ( 40 บาท) ????????????????: ด้วยความหน้าหนานั่งนานแถมถามเยอะ จนเจ้าของร้านเริ่มเห็นใจหรืออย่างไรไม่ทราบได้ ทางพี่เค้าก็นำมาให้เรารับประทานกันฟรีๆเลยครับ ปรบมือๆๆ ไอศครีมเนื้อเนียนและแน่นดีมากครับ มาแบบไม่เกร็ดเลย รสสัมผัสดีเลย ออกรสเปรี้ยวหวาน กลมกล่อมกันดีทั้ง 2 รส ทานไปแล้ว ละลายในปากยังหอมและรสชัดเจนดีมากๆ ละมุนๆเหมือนเดื่มน้ำผลไม้เข้มข้นๆดีๆนี่เลย แสดงถึงความเข้มข้นที่ดีงามเลยครับ ทานแล้วสดชื่นและประทับใจเลยสำหรับไอศครีม คราวหน้าต้องมาโดนแบบเสียตังค์แน่นอนครับ

<<เข้าท่าเรือ ประเมินผลงาน>>

      >รสชาติ – 3/5 : ยังไม่ผ่านสำหรับเค้กลาวาครับ ส่วนเมนูอื่นๆจัดว่าทำได้พอใช้ได้แล้ว ตามหน้าที่ของแต่ละเมนู สรุปว่า วัตถุดิบและรสสัมผัสดีพอใช้ได้ ชัดเจนในเรื่องรสชาติบ้างไม่ชัดบ้างพอยอมรับได้ครับ อาหารมีความสะอาด สด ใหม่ดี ความหอมและความเข้มข้นดีพอใช้ได้ หน้าตาและสีสันน่าทานปานกลางครับ จัดจานธรรมดาๆครับ

      >ราคา – 3/5 : พอแวะหากัน กระชับความสัมพันธ์ก็พอ ราคาไม่ธรรมดาเหมือนกันครับ หากพินิจพิเคราะห์ลงไปในรายละเอียดของแต่ละจาน โดยเฉพาะอย่างยิ่งอาหารทานเล่นที่ราคาไม่ได้เล่นๆ อย่างชื่อ

      >บรรยากาศ – 3.5/5 : ร้านเรียบง่ายๆครับ โต๊ะธรรมดาๆ หลากหลาย ส่วนเก้าอี้มีทั้งแบบไม้หรือเหล็กๆธรรมดาและโซฟาแบบหนังนั่งพอได้ แต่อาจมีชำรุดทรุดโทรมไปบ้าง ก็ไม่เข้าใจอีกเช่นเคยว่า น้องๆจะนั่งทำลายล้างกันอะไรหนักหนา 555+ ตกแต่งอบอวลไปด้วยของเล่น ของสะสมโมเดลการ์ตูน และรูปภาพศิลปะพองามตาพอสมควร มีชั้นวางเกมประเภทกระดาน เช่น เกมเศรษฐี Bingo โดมิโน หมากฮอส ให้ได้นำไปเล่นกันเพลินๆได้ด้วย Wifi แรงพอประมาณและฟรีตามสมัยนิยม แอร์ คือปัญหาเท่าฝาบ้านจริงๆไม่สามารถทำให้เกิดความพึงพอใจได้ครับ ส่วนภายในร้านสะอาดสะอ้านดี และห้องน้ำก็สะอาดดีครับ

     >บริการ – 5/5 : ด้วยใจรักการบริการและความมีไมตรีจิตรของพี่เค้า ผมยกคะแนนให้ล้นเลยครับ ต่อให้ผมไม่ได้ไอศครีมทานฟรี จากพี่ผมก็ให้จริงๆนะครับ 55555+ การต้อนรับด้วยตนเองและพูดคุยอย่างเป็นกันเองของเจ้าของร้าน เป็นเสน่ห์อย่างนึงที่หลายๆร้านในปัจจุบัน เริ่มจางหายไปจริงๆครับ แต่พี่เค้าก็ยังคงปฎิบัติอย่างสม่ำเสมอ หลายๆครั้งที่ผมแอบมานั่งทานและแอบดูอยู่เงียบๆ ปลอมตัวมาเล็กน้อย 555+ โดยรวม พี่พูดจาสุภาพเรียบร้อยและยิ้มแย้มแจ่มใสดีมากครับ การให้คำแนะนำและนำเสนอโปรดักท์ก็ถือว่ายอดเยี่ยม การตระเตรียมอาหารรวดเร็วดี สถานที่จอดรถมีอยู่เยอะพอสมควร บริเวณหน้าร้านและตึกบริหารอาคาร รองรับได้ประมาณ 20-25 คันครับ ขอให้พี่ใจดีแบบนี้ ตลอดๆไปนะครับ
 
<<ดีไม่ดี ลูกเรือรุ่นพี่ฟันธง>>

      สิ่งล้ำค่า ที่มีความพอเพียง
     
---------------------------------------------------------------------
     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

